Държавен вестник, бр. 24, 2012 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  24
ОФИЦИАЛЕН РАЗДЕЛ
НАРОДНО СЪБРАНИЕ
ДЕКЛАРАЦИЯ
относно ситуацията в Сирия
Народното събрание на Република България, 
– като подкрепя стремежа и правото на 
сирийския народ на свобода, демокрация и 
човешко достойнство в условията на мир и 
стабилност; 
– като категорично осъжда продължаващи­
те кръвопролития, нарушаване на човешките 
права в Сирия, както и констатираните от 
Независимата анкетна комисия на Органи­
зацията на обединените нации престъпления 
срещу човечеството;
– като изразява силното си безпокойство 
от постоянно влошаващата се хуманитарна 
обстановка в страната, която в някои райони 
вече придобива измеренията на истинска ху­
манитарна катастрофа – обсада на значителни 
части от населението, без достъп до вода, храна, 
електричество и комуникации;
– като оценява провеждането на референдум 
за нова Конституция на Сирия и насрочването на 
парламентарни избори на фона на нестихващото 
насилие в страната като напълно неадекватни 
на ситуацията действия;
– като подкрепя решимостта на българ­
ското правителство да продължи да отстоява 
позицията си за необходимостта от спазване 
на човешките права и демократизацията на 
сирийската държава и общество;
– като насърчава активното участие на Бъл­
гария във всички международни инициативи 
за прекратяване на насилието, облекчаване на 
страданията на сирийския народ и намиране 
на мирно разрешение на настоящата криза,
Д Е К Л А Р И Р А :
• Настоява за незабавно прекратяване на 
насилието и осигуряване на хуманитарни ко­
ридори до бедстващото население.
• Подкрепя засилване на натиска и устано­
вяване на ефективни санкции срещу режима, 
включително прекратяване на всякакви оръ­
жейни доставки.
• Призовава за единодействие на между­
народната общност и гарантиране на пълно 
съдействие за мисията на специалния прате­
ник на Организацията на обединените нации 
и Лигата на арабските държави по кризата в 
Сирия Кофи Анан.
• Подкрепя предложения от Арабската лига 
план, който предвижда доброволно оттегляне на 
Башар ал Асад от управлението на страната и 
осигуряване на мирен преход към демокрация, 
основана на многопартийна система, зачитане 
на правата на човека, свобода на медиите.
• Подчертава необходимостта всички бъдещи 
етапи от развитието на Сирия да поставят във 
фокус защитата на правата на всички сирийски 
граждани, без оглед на тяхната религиозна, 
етническа или друга принадлежност.
• Присъединява се към призивите за подо­
бряване на координацията между опозиционните 
групи в Сирия и призовава към започването 
на широк и приобщаващ политически диалог 
за гарантиране на национално помирение и 
реални демократични реформи. 
Декларацията е приета от 41-ото Народно 
събрание на 16 март 2012 г. и е подпечатана 
с официалния печат на Народното събрание.
Председател на Народното събрание: 
Цецка Цачева
3201
РЕШЕНИЕ
във връзка с разискванията по питането на 
народните представители Емилия Масларова 
и Драгомир Стойнев към министъра на труда 
и социалната политика Тотю Младенов от­
носно мерките за намаляване на младежката 
безработица
Народното събрание на основание чл. 90, 
ал. 2 от Конституцията на Република България 
и чл. 92, ал. 1 от Правилника за организацията 
и дейността на Народното събрание
Р Е Ш И :
1. Подкрепя предприетите действия на пра­
вителството за ограничаване на безработицата 
сред младежите.
2. Правителството на Република България в 
едномесечен срок да приеме решение относно 
Националната инициатива „Работа за младите 
хора в България“ 2012 – 2013 г., предложена от 
министъра на труда и социалната политика.
3. Министърът на труда и социалната по­
литика текущо/на шестмесечие да информира 
Народното събрание за напредъка по изпълне­
нието на Националната инициатива „Работа за 
младите хора в България“ 2012 – 2013 г.
Решението е прието от 41-ото Народно 
събрание на 16 март 2012 г. и е подпечатано 
с официалния печат на Народното събрание.
Председател на Народното събрание: 
Цецка Цачева
3285